Predkladacia správa

 
	 Materiál sa predkladá na základe zákona o elektronickom podpise, ktorý schválila NR SR po číslom 215/2002 Z.z. Zákon nadobudol účinnosť 1. mája 2002 s výnimkou niektorých ustanovení, ktoré nadobudli účinnosť 1. septembra 2002.. 
 
	Cieľom materiálu je informovať vládu o štruktúre a nevyhnutnom objeme výdavkov, predstavujúcich jeden zo základných pilierov budovania informatickej spoločnosti na Slovensku, a tvoriaci nevyhnutný predpoklad pre realizáciu elektronického obchodovania, vytvárania „e-governmentu“. Ide o plnenie záväzkov, ku ktorým Slovenská republika pristúpila v roku 2001 prihlásením sa k iniciatíve kandidátskych krajín na vstup do Európskej únie „e-Europe +“, je dnes právom plne v ohnisku pozornosti nielen odbornej verejnosti, ale aj väčšiny médií a ich prostredníctvom širokej obce občanov. 
 
	Zákon stanovuje, že ústredným orgánom štátnej správy pre elektronický podpis je Národný bezpečnostný úrad (ďalej len NBÚ), ktorý na plnenie úloh vyplývajúcich zo zákona zriaďuje príslušnú organizačnú zložku. 
 
	V snahe zabezpečiť činnosti, vyplývajúce zo zákona požiadal riaditeľ NBÚ viacerými osobnými listami ministra financií SR o úpravu rozpočtovej kapitoly  Národný bezpečnostný úrad o navýšenie rozpočtu v nadväznosti na platnú a účinnú legislatívu. Následné osobné rokovania predstaviteľov dotknutých rezortov vytvorili podmienky na spoločné riešenie, ktoré nezakladá dopady na štátny rozpočet v roku 2002 a výrazne prezentuje opätovné prehodnotenie prioritných oblastí a záväzkov, vyplývajúcich pre rozpočtovú kapitolu NBÚ. 
 
	Celková potreba finančných prostriedkov na riešenie prioritných oblastí tohoto zámeru predstavuje objem 65 324 tis. Sk, z toho: 
- rozpočtová kapitola Všeobecná pokladničná správa	         55 000 tis. Sk
- z rozpočtu NBÚ 						         10 200 tis. Sk.
 
	Kvantifikácia druhu výdavkov, ako aj počet zamestnancov, miezd a poistného tvorí osobitnú časť materiálu.
 
		Materiál z titulu časovej a vecnej neodkladnosti nebol predložený na medzirezortné pripomienkové konanie.